open-index/open-wikipedia-markdown huggingface dataset:
יחסי מלזיה–עומאן

**יחסי מלזיה–עומאן** הם היחסים הדו-צדדיים בין מלזיה לעומאן.

## היסטוריה
היחסים הדיפלומטיים הרשמיים בין המדינות כוננו בשנת 1983, ובעקבותיהם הוקמה שגרירות מלזיה במסקט באותה שנה. בעוד עומאן הקימה את שגרירותה בקואלה לומפור בשנת 2011.

## יחסים כלכליים
המסחר הכולל בין שתי המדינות צמח מ-28.1 מיליון דולר בשנת 1995 ל-1.06 מיליארד דולר בשנת 2006, כאשר הייצוא של מלזיה לעומאן גדל מ-26.4 מיליון דולר ל-108 מיליון דולר והיבוא התרחב מ-1.7 מיליון דולר ל-956 מיליון דולר. בשנת 2009 נחתם מזכר הבנות בין מלזיה לעומאן לשיפור התיאום בתחום הסחר ועסקים קטנים ובינוניים. היצוא העיקרי של מלזיה לעומאן הוא נפט, מכונות, מוצרי עץ, מוצרי חשמל ואלקטרוניקה. עומאן ומלזיה חתמו על הסכם לעומאן לייבא עוף קפוא ממלזיה בעלות 120 מיליון יואן. עומאן מייבאת את מרבית המזון שלה, עד 80%. שתי המדינות פועלות להגברת יחסי המסחר שלהן. בשנת 2011, Shell Malaysia Trading Sdn Bhd (SMTSB) חתמה על הסכם מכירה ורכישה עם National Gas Co SAOG (NGC) מעומאן על עסקה של גז פחמימני מעובה (LPG) במערב מלזיה בסכום שלא פורסם. הסכם בשיתוף פעולה בנושא אבטחת סייבר נחתם גם בין שתי המדינות בשנת 2015.

בשנת 2011, היו כ-1,300 סטודנטים עומאנים במלזיה עם 30,000 תיירים מעומאן שביקרו במלזיה, בעוד ש-1,000 מלזים עבדו בעומאן בעיקר בתחום נפט וגז, רפואה, בנייה וכאקדמאים.

## נציגויות דיפלומטיות
* מלזיה מחזיקה בעומאן שגרירות במסקט.
* עומאן מחזיקה במלזיה שגרירות בקואלה לומפור.

## הערות שוליים

קטגוריה:ערכים ללא קטגוריות פיזיות - יחסי חוץ
שושלות הפילוסופים

**שושלות הפילוסופים** (ביוונית: **Διαδοχὴ τῶν φιλοσόφων**) היה שמם של מספר יצירות, שאבדו מהתקופה ההלניסטית. מטרתם הייתה לתאר את הפילוסופים של האסכולות השונות במונחים של שושלת או ירושה שהם היו חלק ממנה.

מהמאה ה-3 ועד המאה ה-1 לפנה"ס היו "שושלות" (Διαδοχαί) שנכתבו על ידי אנטיגונוס איש קריסטוס , סוטיון , הרקלידס למבוס  (קיצור של סוטיון), סוסיקראטס , אלכסנדר פוליהיסטור, יאסון איש ניסה , אנטיסתנס איש רודוס , וניקיאס איש ניקאיה . החיבור "חייהם ודעותיהם של פילוסופים מפורסמים" מאת דיוגנס לארטיוס (המאה ה-3 לספירה), שמהווה מקור עיקרי לידוע לנו על פילוסופים עתיקים רבים, נשען משמעותית על החיבורים הללו.

בנוסף לאלה, היו לא מעט היסטוריות של אסכולות פילוסופיות מסוימות. יצירות כאלה נוצרו על ידי פאיניאס איש ארסוס  (על הסוקרטיים), אידומנאוס איש לאמפסקוס  (על הסוקרטיים), ספאירוס  (על הפילוסופים הארטריים), וסטרטיקלס  (על סטואיקנים). בין הפפירוסים שנמצאו בווילת הפפירוסים  בהרקולנאום, ישנן יצירות המוקדשות לשושלות הסטואיקנים, האקדמיה האפלטונית, והאפיקוראיים. בתקופה מאוחרת יותר, פלוטרכוס יצר את החיבור "על הפילוסופים הראשונים ויורשיהם" ואת "על הקירנאים", וגלנוס כתב "על הפלג של אפלטון" ו"על הפלג ההדוניסטי" (אפיקוראיים). היו לעיתים ביוגרפיות של פילוסופים בודדים עם תיאור קצר של יורשיו. ביוגרפיות כאלו היו "חיי פיתגורס" מאת אריסטוקסנוס , "חיי אריסטו" מאת אנדרוניקוס איש רודוס , "חיי אריסטו" מאת תלמי, ו"חיי פיתגורס" מאת יאמבליכוס.

## הערות שוליים

קטגוריה:ספרות בשפה היוונית
קטגוריה:פילוסופיה יוונית
עוסק מורשה

בישראל, **עוסק מורשה** הוא עוסק שמחויב בגביית מס ערך מוסף (מע"מ) על כל עסקה ולהעביר את סכום הגבייה לרשות המיסים, בעקבות חיוב גביית המע”מ מהלקוחות נדרש הוא להוציא קבלה/ חשבונית מס על כל עסקה.

בעסק מורשה בשונה מעסק פטור בעל העסק רשאי לקזז מע"מ בגין תשומותיו כלומר המע”מ ששילם בגין הוצאות שוטפות של העסק.

עוסק מורשה מוגדר בחוק מס ערך מוסף כעוסק שמחזור עסקאותיו בשנה אינו עולה על סכום הקבוע בחוק, אשר מתעדכן מדי שנה על פי שיעור עליית מדד המחירים לצרכן.

נכון ל-2025 כל עסק שהתזרים השנתי שלו מעל 120,000 ש"ח נקבע כעסק מורשה או שהוא עובד באחד מהמקצועות הבאים: אגרונום, אדריכל, הנדסאי, חוקר פרטי, טוען רבני, טכנאי, טכנאי שיניים, יועץ לארגון, יועץ לניהול, יועץ מדעי, יועץ מס, כלכלן, מהנדס, מודד, מנהל חשבונות, מתורגמן, סוכן ביטוח, עורך דין, רואה חשבון, שמאי, בעל מעבדה כימית או רפואית, רופא, פסיכולוג, פיזיותרפיסט, וטרינר, רופא שיניים או מרפא שיניים, מתווכים ועוד עיסוקים שמוגדרים בחוק כעסק מורשה.

עוסק מורשה מחויב לדווח לרשויות המע”מ על מחזור העסקאות, על המע"מ שגבה מהלקוחות ועל המע”מ שקיזז בגין תשומותיו.

אך בשונה מעוסק פטור אשר הדיווח הוא על בסיס שנתי עוסק מורשה מחויב לדווח על בסיס דו חודשי. כמו כן עוסק מורשה חייב לדווח למס ההכנסה ולביטוח הלאומי גם על בסיס דו חודשי.

## קישורים חיצוניים
* 
* 

קטגוריה:מס ערך מוסף
אמנם כן

**אָמְנָם כֵּן יֶצֶר סוכֵן בָּנוּ** הוא פיוט סליחה, המיוחס לרבי יום טוב בן יצחק מיואני. בקהילות אשכנז (בענף המזרחי בלבד) ומזרח אירופה נהוג לומר את הפיוט בתפילת ערבית של יום הכיפורים, לאחר תפילת עמידה.

## על הפיוט
הפיוט מסודר על פי סדר אלפביתי, כאשר בכל שורה מתחילה אות חדשה. כל בית מורכב משתי שורות, והוא חותם במילה "סלחתי". בבית הראשון חתם המחבר יום-טוב את שמו, כאשר השורה הראשונה פותחת במילה "יום" והשורה הראשונה פותחת במילה "טוב". בנוסח אשכנז נשמט בית זה, והוא שרד רק בכתבי יד של נוסח צרפת. לכן, הוא אינו מופיע ברוב מחזורי התפילה, והפיוט מכונה על שם הבית השני.

משקל הפיוט הוא ספרדי, בכל שורה 3 בתים, שני הראשונים בעלי שתי הברות (לדוגמה: אמ/נם/כן) והאחרון בעל שתי הברות (לא כולל הברות קצרות). כל שורה בעלת חריזה פנימית (לדוגמה: אמנם **כן** יצר סו**כן**), ושתי המילים האחרונות בכל שורה שבאותו הבית מתחרזות ביניהן (לדוגמה: יצר סוכן **בנו**... רב צדק **ועננו**).

ישראל חיים טביוב כתב על הפיוט: "הפזמון היפה באומנותו אבל לא בשפתו וסגנונו".

## לחנים וביצועים

אחד הלחנים המוכרים ביותר לחלק מבתי הפיוט ("פנה לעלבון..." עד "ריב ריבי...") הוא לחנו של משה צבי גולדמן מחסידות באבוב. הלחן זכה לביצועים רבים, בהם של ישיבת אלון מורה, יעקב שוואקי, אודהליה ברלין, תזמורת שלהבת, אברימי רוט ועוד.

לחנים נוספים הם של חסידות חב"ד, חסידות ברסלב, חסידות ויז'ניץ, יוסי קליימן, נחמן שתיל, ברוך שור ועוד.

## קישורים חיצוניים

* הפיוט במהדורה מדעית עם ביאור, בתוך: .
* 
* 
* 

## הערות שוליים

קטגוריה:פיוטי יום הכיפורים
קטגוריה:סליחות
קטגוריה:יצירות עם אקרוסטיכון
רשות ניקוז ים המלח

**רשות ניקוז ים המלח** היא רשות ניקוז ותאגיד סטטוטורי הכפוף למשרד לאיכות הסביבה ואחראי על ניקוז המים ובכל הקשור לשיטפונות באזור ים המלח. הרשות פועלת בהתאם לחוק הניקוז משנת 1957. הקמת הרשות עצמה ובמנה שלה נקבעו צו הניקוז וההגנה מפני שיטפונות משנת 1960. השטח שמטופל על ידי הרשות הוא כ-3,006,955 דונם הפרוסים על שש רשויות מקומיות: ירושלים, ערד, תמר, מצפה רמון, רמת נגב וערבה תיכונה. שטח הרשות כולל את הנחלים אוג, קדרון, דרגה, ערוגות, חבר, צאלים, יעלים, זוהר, חימר וצין. הרשות אינה פועלת בשטח המועצות האזוריות מטה בנימין ומגילות ים המלח, מכיוון שחוק הניקוז אינו תקף ביהודה ושומרון.

הרשות מנוהלת על ידי מליאה בת 7 חברים הכוללת את נציגי המשרד לאיכות הסביבה, משרד הבריאות, משרד החקלאות ונציגי הרשויות ערד (ראש העיר ניסן בן חמו), תמר (ראש המועצה ניר ונגר), ירושלים (חבר מועצת העיר אריה קינג) ומצפה רמון (ראש המועצה רוני מרום). יושב ראש הרשות הוא ניר ונגר והמנהל הכללי הוא איתי פרימן.

## קישורים חיצוניים
* 

## הערות שוליים

קטגוריה:ים המלח
קטגוריה:המשרד להגנת הסביבה
קטגוריה:מדבר יהודה
קטגוריה:ערד
קטגוריה:מועצה אזורית תמר
קטגוריה:מצפה רמון
קטגוריה:ירושלים: ארגונים
ים המלח

קטגוריה:מועצה אזורית הערבה התיכונה
קטגוריה:הנגב: ארגונים ועמותות
קליימקס CR1

**קליימקס CR1** (באנגלית: **Climax CR1**) היא מכונית ספורט רודסטר מתוצרת **Climax Cars Ltd**, אשר יוצרה בשנת 2015 בבריטניה

## מכונית קונספט, שנת 2007
"קליימקס CR1" הוצגה כמכונית קונספט שהופיעה לראשונה בפסטיבל "Goodwood Festival of Speed"  בשנת 2007. עוצבה על ידי שלושה בוגרי אוניברסיטת קובנטרי בעיר קובנטרי במערב בריטניה. בהשראת העיצוב של דגם "קופר קלימקס F1" מתוצרת "Cooper Car Company"  משנות ה-50.

דגם הקונספט מונע על ידי מנוע ארבעה צילינדרים המופעל באמצעות אתנול עם תיבת הילוכים ידנית בת 5 הילוכים מייצר 270 כ"ס ב-6,500 סל"ד ויכול להאיץ בין 97 ל -0 קמ"ש תוך 3.4 שניות עם מהירות מרבית של 257 קמ"ש

## ממאפייני"קליימקס CR1", שנת 2015
* 2 נוסעים
* מנוע מרכזי, מנוע שטוח 4 צילינדרים של סובארו המפיק 300 כ"ס ב-6,000 סל"ד, תמסורת ידנית 6 הילוכים עם העברה מצמד אוטומטית וכן דיפרנציאל מוגבל החלקה
* סוג הנעה: הנעה אחורית
* המרכב עשוי משילוב של אלומיניום וסיבי פחמן
* הגה מתפרק
* אופציונלי: האפשרויות כוללות מיזוג אוויר ומערכת סאונד
* תאוצה בין 0–97 היא 4.0 שניות

## גלריה

קובץ:Climax Sports Racer - front.jpg | מכונית קונספט "קליימקס CR1"
קובץ:Concept Climax 2007 - Flickr - exfordy.jpg | מכונית קונספט "קליימקס CR1", שנת 2007
קובץ:Climax Sports Racer - front.jpg | מכונית קונספט "קליימקס CR1"



קובץ:2015 Climax CR1 Front.jpg | "קליימקס CR1"
קובץ:Climax CR1 'Cafe Racer' - front.jpg | "קליימקס CR1"
קובץ:Climax CR1 Rear three-quarters.jpg | "קליימקס CR1"


## קישורים חיצוניים

## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-2015
קטגוריה:כלי רכב בריטיים
קטגוריה:מכוניות מנוע מרכזי
ריביירה סקרה

ממוזער|300x300 פיקסלים|קניון נהר סיל בריביירה סקרה
ממוזער|300px|"ייננות הרואית" - כרמים על גדותיו התלולות של נהר סיל
**ריביירה סקרה** (בגליסית: **Ribeira Sacra**) הוא אזור גאוגרפי בדרום גליסיה הכולל את גדותיהם של הנהרות קבה (Cabe), סיל ומיניו. האזור שוכן בדרום מחוז לוגו וצפון מחוז אורנסה. מונפורטה דה למוס משמשת כבירתו הבלתי רשמית של האזור והיא גם העיר הגדולה באוכלוסייתה באזור זה.
בשנת 2019 הגיש משרד התרבות הספרדי את מועמדותו של האזור להכרזתו כאתר מורשת עולמית של אונסק"ו והיא נידונה בכינוס ה-45 של ועדת המורשת העולמית, בשנת 2022, אך לא התקבלה.

## שם האזור
משמעותו המילולית של שם האזור היא "גדת הנהר הקדושה" וזאת, ככל הנראה כאזכור למנזרים הרבים אשר שכנו על גדות הנהרות באזור. עדות כתובה ראשונה לשמו של האזור נמצאה במסמך מ-21 באוגוסט 1124, במנזר במונטדרמו (Montederramo) שבמחוז אורנסה. שמו של האזור החל להיות נפוץ לאחר שהוזכר בכתבי ההיסטוריון הספרדי אנטוניו דה יפס (1552–1618).

## מאפייני האזור
קניון נהר סיל, המשמש גבול טבעי בין מחוז לוגו למחוז אורנסה, הוא אחד המאפיינים הבולטים של האזור. על גדות הקניון מערכת אקולוגית עשירה ונופים מרהיבים. במקום הוקמו מצפורים המשמשים לתצפית על הנוף. חלק ניכר משטחי ריביירה סקרה הוכרזו שטחי Natura 2000, אזורים להגנת הטבע בתחום האיחוד האירופי.

18 מבני מנזרים עדיין עומדים על תילם באזור הריביירה סקרה ומשמשים אתרי תיירות, אחד הבולטים שבהם הוא מנזר סנטו אסטבו (Mosteiro de Santo Estevo de Ribas de Sil) על גדתו הדרומית של קניון נהר סיל. חלק ממבנה המנזר הוכשר כמלון יוקרה ברשת Paradores de Turismo de España.

## כינוי מקור
היינות המיוצרים בריביירה סקרה זכו להגנת כינוי מקור ומהווים חלק מן המטבח הגליסיאני ומופקים בעיקר מענבי מנסיה (Mencía). הכרמים באזור מרוכזים על הגדות התלולות של הנהרות והגפנים גדלות בטרסות אבן. הגישה הקשה לכרמים היקנו לייננות בריביירה סקרה מעמד של "ייננות הרואית" (Heroic Viticulture). אזור זה נודע ביינותיו עוד בתקופה הרומית והמסורת באזור מספרת כי יין אמנדי מריביירה סקרה הובא לארמונו של יוליוס קיסר ברומא.

## מסלולי הליכה
אזור ריביירה סקרה נודע בזכות שבילי ההליכה המסומנים הרבים בו. שביל ההליכה הבולט הוא דרך סנטיאגו החורפית (Camino de Invierno). עולי הרגל לסנטיאגו, המבקשים להימנע מחציית רכסי ההרים המושלגים בגבולה של גליסיה, סוטים מן "הדרך הצרפתית" בפונפרדה, חוצים את קניון נהר הסיל בדרכם למונפורטה דה למוס ומשם לסנטיאגו דה קומפוסטלה, במסלול שאורכו 275 ק"מ. שביל זה הוכר רשמית כאחד מנתיבי העלייה לרגל, לצורך קבלת "קומפוסטלה", בשנת 2016.

## קישורים חיצוניים

* מועצת התיירות של ריביירה סקרה

## הערות שוליים

קטגוריה:גליסיה: גאוגרפיה
רוברטה (סרט)

**רוברטה** (באנגלית: **Roberta**) הוא סרט מוזיקלי אמריקאי משנת 1935, בבימויו של ויליאם סייטר, עם פרד אסטר, ג'ינג'ר רוג'רס, איירין דאן ורנדולף סקוט בתפקידים הראשיים.

התסריט מבוסס על המחזמר "רוברטה" של ג'רום קרן ואוטו הרבך שהועלה בברודוויי ב-1933. עיבוד נוסף לרוברטה הופק ב-1952 בשם "Lovely to Look At" בבימויו של מרווין לרוי.

מהשירים התפרסמו "אתמול" ("Yesterday"), שיר נוגה אותו שרה איירין דאן וכן "עשן חודר לעינייך" ("Smoke gets in your eyes"), שיר זה זכה להצלחה עצומה בשנת 1958 בביצוע להקת הפלאטרס והוא מושמע עד היום. גם הוא מושר בפי איירין דאן ולצליליו רוקדים פרד אסטר וג'ינג'ר רוג'רס.

השיר "Lovely to Look At" היה מועמד לפרס אוסקר לשיר המקורי הטוב ביותר.

## תקציר העלילה
האק היינס (פרד אסטר) מגיע עם להקתו וידידו ג'ון (רנדולף סקוט) לנמל לה הבר כדי להופיע במועדון של אלכסנדר ווידה (לואיס אלבני) בפריז. ווידה מקבל אותם בכעס כי הוא הזמין קבוצת אינדיאנים ולא אנשים לבנים מאינדיאנה שאינו רוצה בהם.

ג'ון אומר כי בפריז יש לו דודה עשירה בשם מיני (הלן ווסטלי) בעל סלון אופנה יוקרתי בשם "רוברטה".

הם מגיעים לפריז ובבית דודתו פוגש ג'ון את סטפניה (איירין דאן), העוזרת הראשית שלה ומתאהב בה. האק פוגש שם את ליזי (ג'ינג'ר רוג'רס) שמתפארת בתואר של רוזנת אך הוא מכירה אותה כשהיו זוג בארצות הברית. היא מארגנת לקבוצה הופעה במועדון רוסי כדי שהאק לא יחשוף אותה. האר מופיע שם עם ליזי והם שרים "I Won't Dance".

הדודה נוטה למות וסטפני שרה לה את השיר העצוב "Yesterday" שבסופו היא מתה ומורישה את בית האופנה לג'ון שאין לו מושג איך לנהל אותו.

לג'ון יש חברה בארצות הברית בשם סופי (קלייר דוד) והיא מגיעה לפריז לאחר ששמעה על הירושה. האק וסטפני טומנים לה מלכודת ומציעים לה שמלה חשופה שג'ון דוחה אותה. היא נפרדת בכעס מג'ון.

סטפני מגיעה למועדון עם השוער של "רוברטה", ולדיסלב (ויקטור וארקוני) שג'ון חושד שהוא המאהב שלה. היא שרה לבקשתו של ולדיסלב את "Smoke gets in your eyes".

בינתיים מנהלים האק וסטפני את "רוברטה" ומתכננים תצוגת אפנה מפוארת בה הם רוקדים ושרים. ג'ון מגיע ומתברר לו שולדיסלב הוא בן דוד של סטפני. הוא מתוודה בפניה על אהבתו והם מתנשקים.

## צוות השחקנים

## קישורים חיצוניים

* קדימון לרוברטה, באתר יוטיוב
* רוברטה, באתר TCM
* איירין דאן שרה Yesterday, באתר יוטיוב
* איירין דאן שרה Smoke get in your eyes, באתר יוטיוב
* איירין דאן שרה Lovely to look at, באתר יוטיוב
* I Won't Dance, באתר יוטיוב
* אסטר ורוג'רס שרים ורוקדים Smoke gets in your eyes, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:סרטים על אופנה
קטגוריה:סרטים אמריקאיים משנת 1935
שתר

**שֵׁתָר** הוא דמות מקראית, אחד משרי פרס ומדי (איראן) של המלך אחשוורוש המוזכר במגילת אסתר.

## בסיפור המגילה
שתר נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.

## שמו
רוב החוקרים סוברים ששמו לקוח מהמילה האווסטית Šoiθra. חוקרים מסוימים פירשו את המילה הזאת בתור המילה "מלוכה" וחוקרים אחרים פירשו אותה בתור המילה מחוז או מושב. החוקרים שסוברים שפירוש המילה היא מחוז, סוברים אז שפירוש שמו של שתר הוא תושב.

## הערות שוליים

קטגוריה:שרי פרס ומדי
אדמתא

**אַדְמָתָא** הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

## בסיפור המגילה
אדמתא נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.

## שמו
יש חוקרים הסוברים ששמו לקוח מהמילה הארית adamâyita, שפירושה בלתי מנוצח. חוקרים אחרים סבורים שהשם לקוח מהמילה הפרסית admat שפירושה שר צבא או מנהיג.

## בתרבות
בסרט לילה אחד עם המלך, זומם אדמתא לבצע הפיכה ולהפוך למלך.

## הערות שוליים

קטגוריה:שרי פרס ומדי
אבו טאלב

**אבּו טַאלִב בּן עָבְּד אל-מֻטָלִבּ** (בערבית: **أبو طالب بن عبد المطلب**,  535 – 619) היה אביו של האימאם הצחאבי הח'ליפה עלי בן אבי טאלב, ודודו של הנביא מוחמד. אף על פי שהוא היה ידוע כאבו טאלב, שמו האמיתי נתון למחלוקת. יש האומרים ששמו היה עמראן, בעוד אחרים מאמינים כי שמו היה עבד אל-מנאף.

## משפחה
אביו של אבו טאלב היה עבד אל-מטלב בן האשם, ואמו הייתה פאטמה בנת עמרו בן עאיד' בן עמראן בן מח'זום. אחותו הייתה צפייה, ואחיו היו אל-עבאס, אל-חארת', עבדאללה, אל-זובייר, חמזה, ואבו להב. אבו להב ואשתו (של אבו להב) הם הנושא בו עוסקת סורת אל-מסד.

אשתו של אבו טאלב הייתה פאטמה בנת אסד, וילדיהם היו טאלב, עקיל, ג'עפר, עלי, פאח'יתה, ג'ומאנה, ורייטה. לפי מקורות שונים, היה לאבו טאלב בן נוסף מאישה אחרת, ושמו היה טולייק.

## השקפה דתית
ההיסטוריונים חלוקים בדעותיהם בנוגע להשקפתו הדתית של אבו טאלב, יש האומרים שהוא היה פוליתאיסט שדחה את האסלאם, בעוד אחרים גורסים כי הוא היה מונותאיסט.

## אילן יוחסין

## ראו גם
* אהל אל-בית
* מוסלמים
*ג'עפר בן אבי טאלב

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ערבים
קטגוריה:ילידי 535
קטגוריה:נפטרים ב-619
תרשיש (מגילת אסתר)

**תַרְשִׁישׁ** הוא דמות מקראית, אחד משרי פרס ומדי של המלך אחשוורוש המוזכר במגילת אסתר. שרים אלו היו היחידים שיכלו לבוא אל המלך כל יום.

## בסיפור המגילה
תרשיש נזכר במגילת אסתר פעם אחת, כאחד משרי פרס ומדי, שאיתם התייעץ אחשוורוש בשאלה מה לעשות לוושתי לאחר שלא הגיעה למשתה שערך:

## שמו
יש חוקרים הסוברים ששמו מגיע מהמילה בפרסית עתיקה tršus שפירושה בעל תאוה. חוקרים אחרים סבורים שהמקור לשם הוא מהמילה tršaiča, שנגזרת מהמילה trša שפירושה לפחד.

## מוצאו
במדרש אבא גוריון נאמר שמוצאו היה מארץ "קרשון".

## הערות שוליים

קטגוריה:שרי פרס ומדי
יאקוב גריננוולד

**יאקוב גריננוולד** (בגרמנית: **Jakob Grünenwald**; 30 בספטמבר 1821 – 26 בספטמבר 1896) היה צייר ומאייר ז'אנרי גרמני משוואביה.

## קורות חייו
יעקב גריננוולד היה ילדו השמיני של בעל חווה יוהאן גיאורג גריננוולד ואשתו רוזינה.

בשנת 1840 החל את הכשרתו כצייר היסטוריה בבית הספר לאמנות של שטוטגרט אצל ברנהרד פון נאר ויוהאן פרידריך דיטריך, שם העדיף להתמקד בנושאים דתיים.

בשנת 1853 עבר למינכן, מקום מושבה של האקדמיה לציור, המעוז האמנותי באותה תקופה, שם עבד עם קרל אברט, אנטון בריית' ואלברט קאפיס ועם אמנים ממינכן כמו קרל שפיצווג.

בשנת 1855 נישא למריה דורותיאה ראפ משטוטגרט.

גריננוולד קיבל עבודות ציבוריות שונות והיה מיוצג בתערוכות רבות ברחבי גרמניה עד שנת 1881 – בדרזדן, ברלין ובארמון הזכוכית של מינכן. כששהה במינכן התמסר בעיקר לציור ז'אנר ויצר את מרבית יצירותיו הידועות.

כאשר דעך העניין בעבודתו במינכן, הוא מונה לפרופסור בבית הספר לאמנות בשטוטגרט בשנת 1877 בתיווכו של מורו לשעבר נאר, כך שהפרנסה שלו הובטחה. הוא עבד שם כראש כיתת הרישום עד מותו. תלמידיו כללו קרל באואר, קרל הרטמן והרמן פלויר. כחבר בוועדה של "האגודה לאמנות נוצרית בכנסייה האוונגליסטית בוירטמברג", הוא השפיע על האמנות הדתית באותה העת, שעמדה גם במוקד עבודתו המוזמנת בתקופה זו.

גריננוולד נקבר בבית העלמין בשטוטגרט בקבר עם סלע פשוט.

## יצירתו
במשך תקופה ארוכה גריננוולד נשכח כצייר, אף שהיה פופולרי מאוד במהלך חייו וכמה מציורי הז'אנר שלו (בעלת הבית, החתן והכלה השוואביים זוכים לברכת הסבתא) שימשו באופן נרחב כהדפסים נפוצים.

רק בשנות השמונים, כאשר ציורי הז'אנר שוב זכו לפופולריות רבה יותר, התגלה גריננוולד מחדש. הוא מיוצג גם עם עבודות במוזיאון לנדס וירטמברג.

אוסף מעבודותיו נמצא במוזיאון העירוני של אברסבאך "אלטה פוסט" והורחב לקראת יום הולדתו ה-200

## גלריה

File:Jakob Grünenwald – Heimweg.jpg
File:Jakob Grünenwald – Jetzt ist er kaputt!.jpg
File:Jakob Grünenwald – Kasperletheater.jpg
File:Jakob Grünenwald – Mittagsruhe.Jpeg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1821
קטגוריה:גרמנים שנפטרו ב-1896
מרס (דמות מקראית)

**מֶרֶס** הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

## בסיפור המגילה
מרס נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.

## שמו
יש חוקרים הגוזרים את שמו מהמילה Mansā שפירושה מבחן או ניסיון. חוקרים אחרים גוזרים את שמו מהשם מהאווסטי Marsha-Van שהוא רוח הגורמת לשכחה, ואז פירוש שמו של מרס הוא השכחן.

## הערות שוליים

קטגוריה:שרי פרס ומדי
כרשנא

**כַּרְשְׁנָא** הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

## בסיפור המגילה
כרשנא נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.

## שמו
יש החוקרים הסבורים ששמו מגיע מהמילה האווסטית karasna, שפירושה תמיר. חוקרים אחרים חושבים שהמקור לשמו של כרשנא הוא המילה karsha, שבאה מן הפועל Karsh שפירושו ח.ר.ש, בצירוף עם המילה har שפירושה אדם. כלומר, לפי חוקרים אלו, פירוש שמו של כרשנא הוא החורש.

יש הסוברים שהסריסים והשרים הם אותם בני אדם, רק בהיפוך סדר השמות. לפי חוקרים אלו, כרשנא הוא גם כרכס, והשם כרשנא הוא במקור כרכס אך הוא שונה בהשפעת השם מרסנא.

## במדרשים ובחז"ל
במדרש אבא גוריון נאמר שכרשנא היה מאפריקה.

## הערות שוליים

קטגוריה:שרי פרס ומדי
יחסי מלזיה–תוניסיה

**יחסי מלזיה–תוניסיה** הם יחסי חוץ דו-צדדיים בין מלזיה לתוניסיה. יחסים דיפלומטיים בין המדינות כוננו ב-1957. היחסים הם בעיקר יחסים כלכליים עם כמה הסכמים שנחתמו.

## יחסים כלכליים
בשנת 1993, יחסי הסחר בין שתי המדינות עמדו על 16.47 מיליון MYR עם ייצוא מלזי הגיע ל-12.49 מיליון MYR ואילו הייצוא התוניסאי הגיע לכ-3.98 מיליון MYR. בשנת 2013 תוניסיה הזמינה השקעות של החברות המלזיות במיוחד בפיתוח עירם בספקס. בנוסף לכך, תוניסיה מעוניינת להשקיע במלזיה במיוחד במוצרי בנקאות אסלאמית ומוצרי חלאל.

## יחסי חינוך
תוניסיה הציעה מקומות לסטודנטים מלזיים באוניברסיטת א-זיתונה ואילו מלזיה סיפקה מקומות לסטודנטים תוניסאים באוניברסיטה הבינלאומית לאסלאם במלזיה.

## נציגויות דיפלומטיות
* מלזיה מיוצגת בתוניסיה באמצעות שגרירותה באלג'יר, אלג'יריה.
* תוניסיה מיוצגת במלזיה באמצעות שגרירותה בג'קרטה, אינדונזיה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גינאה המשוונית – קוריאה הצפונית

**יחסי גינאה המשוונית–קוריאה הצפונית** הם היחסים הנוכחיים וההיסטוריים בין גינאה המשוונית לקוריאה הצפונית.

## סקירה כללית
יחסים דיפלומטיים בין הרפובליקה של גינאה המשוונית ובין הרפובליקה הדמוקרטית העממית של קוריאה (הידועה כצפון קוריאה) כוננו ב-1969, שנה אחת לאחר הכרזת העצמאות של גינאה המשוונית מספרד. מנהיגה הראשון של המדינה, פרנסיסקו מסיאס נגמה שלאחר מכן הפך לנשיא וכיהן בתפקיד זה עד הוצאתו להורג, היה מנהיג של אחד המשטרים הכי אכזריים ביבשת האפריקאית. למרות גישתו האנטי-קומוניסטית, הוא שמר על יחסים קרובים עם ברית המועצות ועם מדינות פרו-סובייטיות אחרות, כשקוריאה הצפונית הייתה אחת מהן. כמו המשטר בזאיר של מובוטו ססה סקו, קוריאה הצפונית תמכה במסיאס נגמה למרות ההתנגדות האידאולוגית שלו לקומוניזם.

בתחילת שנות ה-70 של המאה ה-20, גינאה המשוונית חתמה על הסכמים צבאיים, טכנולוגיים וכלכליים עם מדינות סוציאליסטיות רבות, כשאחת מהן הייתה צפון קוריאה. חיילים מצבא העם הקוריאני גם נשלחו כיועצים לצבא גינאה המשוונית. בהשראת מפלגת הפועלים של קוריאה, המפלגה החוקית היחידה במדינה, שונתה שמה של "המפלגה הלאומית המאוחדת" ל"מפלגת הפועלים הלאומית המאוחדת" ביולי 1971.

לאחר שפרנסיסקו מסיאס נגמה הודח משלטונו והוצא להורג על ידי האחיין שלו תאודורו אוביאנג נגמה מבאסוגו ב-1979, משפחתו ברחה לפיונגיאנג, שם שלושת ילדיו גודלו על ידי הממשלה הצפון קוריאנית. אחת מהם, מוניק, עזבה את קוריאה הצפונית ב-1994 אחרי 15 שנה. ב-2013 היא פרסמה את זיכרונותיה, בספר "אני מוניק, מפיונגיאנג".

למרות זאת, יחסים קרובים המשיכו להתקיים גם אחרי ההפיכה, ונשארו פעילים. ב-2011 יאנג היונג-סופ, סגנית נשיא אספת העם העליונה, הגיעה לביקור בן ארבעה ימים בגינאה המשוונית. ב-2013 הנשיא תאודורו אוביאנג נגמה מבאסוגו קיבל את "הפרס הבינלאומי הראשון של קים ג'ונג-איל" על ידי משלחת צפון קוריאנית. ב-2016, קים יונג-נאם מצפון קוריאה ביקר בגינאה המשוונית וניהל שיחות חביבות עם הנשיא תאודורו אוביאנג. ב-2018, גינאה המשוונית דיווחה שהיא ניתקה את קשריה הכלכליים עם צפון קוריאה והחזירה עובדים צפון קוריאנים למולדתם בהתאם לסנקציות של האומות המאוחדות. למרות זאת, צפון קוריאה דיווחה על המשך יחסי הידידות.

## נציגויות דיפלומטיות
* גינאה המשוונית אינה מיוצגת בקוריאה הצפונית לא בדרג השגרירות ולא בדרג הקונסוליה.
* קוריאה הצפונית מחזיקה בגינאה המשוונית שגרירות במלאבו.

## ראו גם
* יחסי החוץ של קוריאה הצפונית

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רשות ניקוז

**רשות ניקוז** היא תאגיד סטטוטורי, האמון על טיפול בניקוז המים וטיפוח נחלים באזור מסוים במדינת ישראל. רשויות הניקוז השונות החלו לקום בשנות ה-60 בהתאם ל"חוק הניקוז וההגנה מפני שיטפונות" (1957) ו"לצו הניקוז וההגנה מפני שיטפונות" (1960). רשויות הניקוז כפופות לשר החקלאות ואינן פועלות בשטחי יהודה ושומרון, מכיוון שחוק הניקוז אינו תקף באזורים אלו.

עד שנת 1996 פעלו כ-26 רשויות שונות ב-40% משטח ישראל. רשויות אלו פעלו בעיקר בשטח המועצות האזוריות. לאחר חורף 1991–1992 ופרסום דו"ח של מבקר המדינה בנושא, הוחלט לארגן מחדש את הרשויות, ולהקים כ-11 רשויות בלבד שיפעלו בכל הארץ.

בישראל פועלות 11 רשויות ניקוז:
* ירדן דרומי
* שקמה בשור
* ערבה
* שורק לכיש
* ים המלח
* כרמל
* גליל מערבי
* כינרת
* שרון
* קישון
* ירקון

## הערות שוליים

*
קטגוריה:המשרד להגנת הסביבה
קטגוריה:ישראל: ארגונים
קטגוריה:ישראל: תאגידים סטטוטוריים
ראומה

**ראומה** היא דמות מקראית מספר בראשית. פילגשו של נחור אחי אברהם ואמם של טבח גחם, תחש ומעכה.

ככל הנראה, ראומה היה שם של שבט שהתגורר באזור לבנון, ומשם הם התפשטו לשאר הארץ.

השם ראומה נגזר כנראה מהמילה ראם.

## הערות שוליים

קטגוריה:אישים בספר בראשית
קטגוריה:פרשת וירא
פרנץ הטווני

**פרנץ הטווני,** ברון (בהונגרית: **Hatvany Ferenc**; בודפשט, 29 באוקטובר 1881 – לוזאן, 7 בפברואר 1958) היה צייר יהודי-הונגרי. אחיו הצעיר של הצייר ואספן האמנות, הסופר הברון לאיוש הטווני.

## קורות חיים
[ממוזער|300px| הווילה לוניאי-הטווני שתוכננה על ידי מיקלוש איבל ב[בודה (עיר)|בודה. פרנץ הטווני התגורר בווילה בין השנים 1923 – 1944.]]
פרנץ הטווני נולד במשפחה יהודית, בנם של הברון שאנדור הטווני-דויטש (1852–1913), ושל אמו הברונית אמה הטווני-דויטש (1858–1901). משנת 1892 למד בגימנסיה בבודפשט. הוא סיים את ארבע שנות הגימנסיה הנמוכות, במערכת הציבורית ואת ארבע הכיתות הגבוהות, כתלמיד פרטי. סיים את לימודיו בשנת 1900 והמשיך לימודי אמנות בבודפשט אצל אדולף פניאש ושאנדור ביהרי, לאחר מכן במושבת האמנים של באיה מארה, וכן בפריז אצל הצייר ז'אן-פול לורנס (Jean-Paul Laurens).

משנת 1899 הוא הציג בתערוכות עם תמונות העירום שלו, שהראו את השפעה של ז'אן-אוגוסט-דומיניק אנגר. בציוריו הודגשו פלסטיות ואובייקטיביות. זו בולטת יותר בדיוקנאותיו שצוירו בצבעי אפיון חיים יותר (למשל:אישה בכובע כחול). לאחר שנת 1935 השפעתו של בלה צובל שררה ביצירותיו. הן הושפעו גם מפוסט-אימפרסיוניזם. הוא בילה שנים באיטליה, בגרמניה ובספרד, הציג בתערוכות אוסף רבות שם (בשנת 1912 בברלין ובפריז) ובהונגריה במוזיאון ארנסט (1914, 1918).

היה לו מוניטין של אספן אמנות ידוע. הוא השקיע חלק נכבד מעושרו והכנסתו להעשרת אוסף האמנות שלו, שנבחר בטעם מעולה, בעיקר יצירות מופת צרפתיות והונגריות. האוסף התפזר (ברובו נשדד) במהלך ולאחר מלחמת העולם השנייה.

## היצירות משמעותיות באוסף
* טינטורטו: דיוקן גבר (1570) - נלקח לברית המועצות כשלל מלחמה;
* אל גרקו: משה בהר סיני (כ־1567–1570) - הרקליון, המוזיאון הלאומי;
* ז'אן-אוגוסט-דומיניק אנגר: האמבטיה הקטנה (1826) - וושינגטון, גלריית הזיכרון של פיליפס;
* דלקרואה: המחנה הערבי (1863) - המוזיאון לאמנויות יפות;
* ז'אן-בטיסט קאמי קורו: מריאטה חולמנית (1869–1870) - נלקחה לברית המועצות כשלל מלחמה;
* גוסטב קורבה: מתאבקים (1853) - מוזיאון לאמנויות יפות;
* מאנה: בר הפולי-ברג'ה (1881-82) - לונדון, מכון קורטולד;
* סזאן: מזנון (כ־1873–1877) - מוזיאון לאמנויות יפות;
* פיקאסו: אמא עם ילד (1904) - מוזיאון לאמנויות יפות.
בשנת 1915 הוא זכה במדליית הזהב הגדולה הממלכתית של הונגריה. משנת 1947 התגורר בפריז.

## לקריאה נוספת
* לקסיקון ביוגרפי הונגרי: 1978-1991.
* לקסיקון יהודי הונגרי. 1929. פרנץ הטווני
*ביוגרפיה פרנץ הטווני (באנגלית)

## קישורים חיצוניים

קטגוריה:ניצולי השואה: הונגריה
קטגוריה:מהגרים מהונגריה לשווייץ
קטגוריה:ציירים יהודים הונגרים
קטגוריה:משפחת הטווני-דויטש
קטגוריה:ברונים יהודים-הונגרים
קטגוריה:אצולה יהודית הונגרית
קטגוריה:בודפשט: אישים
קטגוריה:יהדות בודפשט
קטגוריה:אספני אמנות יהודים
קטגוריה:הונגרים שנולדו ב-1881
קטגוריה:הונגרים שנפטרו ב-1958
תאגיד הטכנולוגיה בתחום החלל של סין

**תאגיד הטכנולוגיה בתחום החלל של סין** (בסינית: **中国航天科技集团**), או **CASC** (ראשי תיבות של **C**hina **A**erospace **S**cience and Technology **C**orporation) הוא הקבלן הראשי של תוכנית החלל הסינית. החברה בבעלות ממשלתית ויש לה מספר תתי-גופים כפופים המתכננים, מפתחים ומייצרים מגוון חלליות, משגרים, מערכות טילים אסטרטגיות וטקטיות וציוד קרקעי. היא הוקמה רשמית ביולי 1999 כחלק מפעולת רפורמה בממשלת סין, בעבר הייתה חלק מתאגיד התעופה האווירית הסינית. גלגולים שונים של התוכנית מתוארכים אחורה אפילו עד שנת 1956.

## ישויות כפופות
### מתחמי מו"פ וייצור
* האקדמיה הסינית לטכנולוגיית רכב שיגור (CALT)
** סין אנרג'ין אינטרנשיונל (אחזקות) בע"מ
* האקדמיה לטכנולוגיית הנעה מוצקה וחלל (AASPT)
* האקדמיה הסינית לטכנולוגיית חלל בסין (CAST)
* האקדמיה לטכנולוגיית הנעה נוזלית בחלל (AALPT)
* האקדמיה הטכנולוגית לחלל בסצ'ואן (SAAT)
* האקדמיה לטכנולוגיה של חלל בשנגחאי (SAST)
* האקדמיה הסינית לטכנולוגיית אלקטרוניקה וחלל (CAAET)
* האקדמיה הסינית לאווירודינמיקה וחלל (CAAA)
* תקשורת לוויין בסין
** APT Satellite International
*** APT לווין אחזקות
* תאגיד התעשייה הסינית הגדולה בסין (CGWIC)
* סין חלל בינלאומי אחזקות
* בייג'ינג שנז'ו טכנולוגיות תוכנה חלל
* סין ספייססאט
* צ'יינה סוויי - אספקת צילומים
* אחזקות השקעות בתעופה וחלל בסין
** (Easy Smart Limited (

### יחידות כפופות ישירות
* מכון התקנים לאסטרונאוטיקה בסין
* הוצאת סין אסטרונאוטיקה
* ארכיון החלל
* מרכז תקשורת וחלל
* חדשות החלל של סין
* האגודה הסינית לאסטרונאוטיקה
* מרכז פיתוח והחלפת כישרונות וחלל
* משרד דפוס חלל

## מחלוקת
בשל פעילות לא חוקית לכאורה, בנובמבר 2020 הוציא נשיא ארצות הברית דונלד טראמפ צו ביצוע האוסר על כל חברה אמריקאית או אדם יחיד להחזיק במניות בחברות שמחלקת ההגנה של ארצות הברית ציין כי יש לו קשרים לצבא השחרור העממי, שכלל את CASC.

## ראו גם
* מינהל החלל הסיני
* תאגיד התעשייה האווירית של סין
* נורינקו

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות בבעלות ממשלת סין
קטגוריה:חברות תקשורת לווינית
קטגוריה:תוכנית החלל הסינית
יחסי אוסטרליה–תוניסיה

**יחסי אוסטרליה–תוניסיה** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[תוניסיה|הרפובליקה התוניסאית]]**.

## סיוע ישיר
תוכנית הסיוע הישיר (DAP) היא תוכנית מענקים קטנה הממומנת מתקציב הסיוע של אוסטרליה. דגש התוכנית הוא על הקלה בתלאות הומניטריות בסיסיות ומהווה מרכיב בלתי נפרד מתוכנית הפיתוח מעבר לים באוסטרליה. במסגרת התוכנית אוסטרליה מעניקה סיוע ישיר לתוניסיה בפרויקטים המפחיתים עוני ומשיגים פיתוח בר קיימא העולה בקנה אחד עם האינטרס הלאומי של אוסטרליה.

## נציגויות דיפלומטיות
* אוסטרליה מיוצגת בתוניסיה באמצעות הנציבות העליונה שלה בוולטה, מלטה.
* תוניסיה מחזיקה באוסטרליה שגרירות בקנברה.

## קישורים חיצוניים

* יחסי אוסטרליה–תוניסיה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
אדסיליה רומבלי

**אדסיליה פרנסיסקה רומבלי** (בהולנדית: **Edsilia Francisca Rombley**; נולדה ב-13 בפברואר 1978) היא זמרת ומנחת טלוויזיה הולנדית.

## קריירה
רומבלי נולדה ב-13 בפברואר 1978 באמסטרדם, הולנד. מקור הוריה הוא בארובה וקוראסאו מההאנטילים ההולנדיים.

הקריירה של רומבלי החלה בשנת 1995 כשהייתה שותפה בלהקה בשם Dignity יחד עם גרציה גורה, קארימה למגארי וסוזן האפס. שנה לאחר מכן הן נכנסו למצעד הסינגלים עם שירם "Talk To Me" ו-"Hold Me" מאלבום האוסף שלהן בשם "No Sweat".

בשנת 1996 זכתה רומבלי בגמר ה-*Soundmixshow,* תחרות כישרונות הולנדית. בשנת 1997 זכתה במוניטין בינלאומי, הודות להופעתה ב-*European Soundmix Show.* באותה שנה הקליטה גם את אלבומה הראשון "Thuis".

בשנת 1998, ייצגה רומבלי את הולנד בתחרות האירוויזיון 1998 שהתקיימה בברמינגהאם, בריטניה. בתחרות היא צברה 150 נקודות וסיימה במקום הרביעי בתחרות. הייתה זו התוצאה הטובה ביותר של הולנד מאז זכייתה ב-1975.

אלבומה הראשון באנגלית יצא לאור זמן קצר לאחר השתתפותה באירוויזיון.

בשנת 2002 הוציאה אדסיליה את אלבומה השני "פנים אל פנים". האלבום הופק על ידי טיירד אוסטרהויז. קודם הוצאתו פרסמה את הסינגל "מה עשית לי", שהפך מועמד בקטגוריה לשיר ה-R&B הטוב ביותר בפרסי TMF. אותו שיר זיכה אותה במועמדות בשנת 2003, כמו גם מועמדות לפרס אדיסון עבור 'האמן הטוב ביותר'. בשנת 2003 יצא לאור "פנים אל פנים" בגרמניה, אך זכה להצלחה מינימלית בלבד.

בשנת 2006 השתתפה רומבלי בתוכנית הטלוויזיה "רוקדים עם כוכבים". היא הודחה לאחר הביצוע הרביעי.

רומבלי ייצגה את הולנד שוב באירוויזיון 2007 שהתקיים בהלסינקי, פינלנד. היא הופיעה עם השיר "על גבי העולם" אך לא הצליחה להעפיל לשלב הגמר. רומבלי גם הגישה את הניקוד של הולנד באירוויזיון 1999.

ב-4 בדצמבר 2019, היא הוכרזה כאחת משלושת המנחים לקראת אירוויזיון 2020 ברוטרדם לצדם של שנטל יאנזן, ניקי דה יאחר ויאן סמיט. לאחר ביטול האירוע בשל מגפת הקורונה, הנחתה את האירוע החלופי אירוויזיון: Europe Shine a Light. לאחר מכן הוחלט שתנחה את אירוויזיון 2021.

## קישורים חיצוניים

* 

## הערות שוליים

קטגוריה:נציגי הולנד באירוויזיון
קטגוריה:מוזיקאים הולנדים
קטגוריה:מנחי האירוויזיון בהולנד
קטגוריה:משתתפי אירוויזיון 2007
קטגוריה:משתתפי אירוויזיון 1998
קטגוריה:הולנדיות שנולדו ב-1978
קטגוריה:הולנדים שנולדו ב-1978
אלכסנדר אלאייב

**אלכסנדר אלכסנדרוביץ' אלאייב** (ברוסית: **Александр Александрович Алаев**; נולד ב-30 באוקטובר 1979 במוסקבה) הוא כדורגלן עבר רוסי, ששיחק במועדוני קטרגל וכדורגל חופים; שימש כממלא מקום נשיא התאחדות הכדורגל הרוסית בין 25 בדצמבר 2017 ל-19 בדצמבר 2018; מנכ"ל ההתאחדות לכדורגל מאז 18 בדצמבר 2013 ונשיא ליגת הכדורגל הלאומית מאז 25 בפברואר 2021. ביוני 2022, מונה לנשיא הפרמייר ליג הרוסי.

## ביוגרפיה
### קריירת משחק
הוא נולד ב-30 באוקטובר 1979 במוסקבה. בוגר אוניברסיטת מוסקבה להנדסה אזרחית עם תואר בכלכלה עולמית. תלמיד בית הספר לספורט מספר 76. הוא שיחק בקבוצת MGSU בכדורגל וקטרקל בשנים 1995–1997 באותה קבוצה עם סרגיי אנוקין, שמונה בהמשך לסגן נשיא התאחדות הכדורגל הרוסית וסרגיי שמראי, שמונה בהמשך לראש מחלקת כדורגל החופים של ההתאחדות לכדורגל.

בשנת 2005 אלאייב השתתף בגביע העולם בכדורגל חופים בברזיל, מה שעשה עליו רושם גדול. אלאייב, אנוקין וקבוצת פקידי ההתאחדות בנו אתר בסרבריאני בור וקיימו את אליפות הבכורה שלהם במוסקבה, ובהמשך ארגן אלאייב את אליפות רוסיה הראשונה בכדורגל חופים, בשילוב המשחק עם עבודתו כמנכ"ל הפדרציה הרוסית לכדורגל חופים. בכדורגל חופים הוא שיחק בקבוצות Dream-Team MIPT, במועדון סטרוגינו מוסקבה ובקבוצת למן פייפ (קבוצה שיצר סרגיי אנוקין).

בנבחרת רוסיה, אלאייב שיחק שלושה משחקים בגביע אירופה בכדורגל חופים 2005 בין התאריכים 2 ל-4 בדצמבר 2005: נגד נבחרות בלגיה, פורטוגל ושווייץ. הוא זכה במדליית הכסף של גביע אירופה 2005, וכן במדליית הארד ביורוליג בכדורגל חופים 2007.

### קריירה כעסקן ספורט
בשנת 2007 החל לעבוד באופן קבוע בהתאחדות הכדורגל הרוסית: כמומחה לכדורגל חופים במחלקת הכדורגל ההמוני, וכן כמזכיר בכיר בוועדת כדורגל חופים של ההתאחדות. הוא מילא תפקידים של ראש מחלקת כדורגל החופים של ההתאחדות ומנהל נבחרת רוסיה בכדורגל חופים. מאז 2010 – סגן מנהל הספורט של ההתאחדות, אחראי על התחרות. שימש כמנכ"ל ההתאחדות מיום 22 בנובמבר 2011 עד 12 בספטמבר 2013 (כשהוחלף על ידי אנדריי סוקולוב).

ב-18 בדצמבר 2013 מונה למנכ"ל התאחדות הכדורגל הרוסית במקומו של אנדריי סוקולוב, שמונה לנשיא הליגה המקצוענית. מאז יוני 2014, חבר בנשיאות איגוד ספורט החופים ברוסיה, מאז 2015 – חבר בוועדת השיווק של אופ"א, מאז מרץ 2016 הוא שילב את תפקיד המנכ"ל עם תפקיד המזכיר הכללי של ההתאחדות. ההערכה היא שאלאייב היה זה שניהל משא ומתן על סיום החוזה בקיץ 2015 עם פאביו קאפלו ששימש כמאמן נבחרת רוסיה בכדורגל. מאז 28 בדצמבר 2016, היה חבר במועצה המפקחת של הוועדה המארגנת של מונדיאל 2018. מאז יוני 2017 הוא משמש כיו"ר ועדות הקטרגל וכדורגל חופים באופ"א, מאז פברואר 2018 הוא חבר בקבוצת העבודה לפיתוח אסטרטגיה של אופ"א.

ב-25 בדצמבר 2017, עקב השעייתו של ויטאלי מוטקו ממשרת נשיא ההתאחדות, מונה אלאייב באופן זמני לנשיא בפועל. הוא היה אחראי גם על חקירת הליך בדיקת הסמים באליפויות רוסיה, שנמשכה בשנים 2012–2015. מאז 2019 משמש כמזכ"ל התאחדות הכדורגל הרוסית. ב-25 בפברואר 2021 נבחר לנשיא ליגת הכדורגל הלאומית, הארגון המנהל את ליגת המשנה הרוסית בכדורגל. ביוני 2022 מונה לנשיא ליגת העל הרוסית בכדורגל.

## הערות שוליים

קטגוריה:כדורגלנים רוסים
קטגוריה:מוסקבה: כדורגלנים
קטגוריה:עסקני ספורט רוסים
קטגוריה:רוסים שנולדו ב-1979
רשות ניקוז ונחלים שקמה בשור

**רשות ניקוז ונחלים שקמה בשור** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בצפון ומערב הנגב. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת עומר, פיני בדש. המנהל הכללי הוא ד"ר נחמיה שחף. שטח רשות ניקוז ונחלים שקמה בשור הוא 5.9 מיליון דונם, והיא הגדולה בארץ. הנחלים המרכזיים העוברים בשטח הרשות הם: חברון, באר שבע, הבשור, שקמה, חנון, אבטח, ניצנה וגרר.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996) וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* הנצחת אריאל שרון בנחל שקמה.
* הקמת פארק קמפינג באגם ירוחם.
* בניית "גשר הצינורות" בנחל בשור.

## רשויות מקומיות בשטח הרשות
* **ערים**: אופקים, אשקלון, באר שבע, דימונה, רהט, שדרות, נתיבות.
* **מועצות מקומיות**: חורה, ירוחם, כסיפה, להבים, לקייה, מיתר, עומר, ערערה בנגב, שגב שלום, תל שבע.
* **מועצות אזוריות**: אשכול, בני שמעון, חוף אשקלון, לכיש, מרחבים, נאות חובב, שער הנגב, שדות נגב.

## קישורים חיצוניים
* 
* 

## הערות שוליים

קטגוריה:מועצה אזורית אשכול
קטגוריה:מועצה אזורית בני שמעון
קטגוריה:מועצה אזורית חוף אשקלון
קטגוריה:מועצה אזורית לכיש
קטגוריה:מועצה אזורית מרחבים
קטגוריה:מועצה אזורית שער הנגב
קטגוריה:אופקים
קטגוריה:אשקלון
קטגוריה:באר שבע
קטגוריה:דימונה
קטגוריה:המשרד להגנת הסביבה
קטגוריה:ירוחם
קטגוריה:להבים
קטגוריה:מועצה אזורית שדות נגב
קטגוריה:נתיבות
קטגוריה:רהט
שקמה-בשור
קטגוריה:שדרות
קטגוריה:הנגב: ארגונים ועמותות
רשות ניקוז ונחלים כינרת

**רשות ניקוז ונחלים כינרת** היא רשות ניקוז ותאגיד סטטוטורי, אשר אחראית על ניקוז וטיפוח הנחלים באזור הגולן והכנרת. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. בשנת 2021 תקציב הרשות עמד על כ-65,350,962 שקלים חדשים. שטח רשות הניקוז כינרת הוא כ-2.4 מיליון דונם.

הרשות מנוהלת על ידי מועצה בת 29 נציגי הרשויות המקומיות שבשטח הרשות וכשלושה נציגים ממשרדי החקלאות, הבריאות והסביבה.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה רשות ניקוז ונחלים כינרת, ניתן למנות את:
* שיקום מעיין תרפ"ו ועין שרונה.במעיין תרפ"ו ובסביבתו נעשו עבודות פיתוח ושיקום, כולל הבריכה, שהוצאה ממנה כל הסחופת והלכלוך והמקום הפך לאתר בילוי והתרגעות.שיקום סביבתו של כל מעיין עלה כחצי מיליון ש"ח.

## קישורים חיצוניים
* 

## הערות שוליים

קטגוריה:הכנרת
כנרת
קטגוריה:מועצה אזורית גולן
קטגוריה:מועצה אזורית עמק הירדן
קטגוריה:טבריה
רשות ניקוז ונחלים ירדן דרומי

**רשות ניקוז ונחלים ירדן דרומי** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בצפון ומערב בקעת הירדן. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש המועצה האזורית עמק המעיינות יורם קרין והמנהל הכללי הוא עובד יבין, המכהן בתפקיד מאז שנת 2016. שטח רשות ניקוז ונחלים ירדן דרומי הוא 662,000 דונם (מתוכם כ-25 אלף הם הנחלים עצמם). הנחלים העוברים בשטח הרשות הם: הירדן, תבור, יששכר וחרוד.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

משרדי רשות הניקוז ירדן דרומי ממוקמים בקיבוץ בית השיטה.

## רשויות מקומיות בשטח הרשות
* מועצה אזורית עמק המעיינות
* מועצה אזורית הגלבוע
* מועצה אזורית עמק יזרעאל
* מועצה אזורית הגליל התחתון
* כפר כמא
* כפר תבור
* שבלי - אום אל-גנם
* עין מאהל
* אכסאל
* דבורייה
* נוף הגליל
* עפולה
* בית שאן

## קישורים חיצוניים
* 

## הערות שוליים

קטגוריה:בית שאן
קטגוריה:מועצה אזורית הגלבוע
קטגוריה:מועצה אזורית הגליל התחתון
קטגוריה:מועצה אזורית עמק המעיינות
קטגוריה:מועצה אזורית עמק יזרעאל
קטגוריה:נוף הגליל
קטגוריה:עפולה
ירדן דרומי
קטגוריה:כפר תבור
קטגוריה:כפר כמא
שלף (דמות מקראית)

**שָׁלֶף** הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, אֲבִימָאֵל, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב. 

שלף ככל הנראה היה שבט שהתגורר בדרום ערב.

## הערות שוליים

קטגוריה:בני יקטן
הדורם

**הֲדוֹרָם** הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, אֲבִימָאֵל, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.

הדורם כנראה התגורר באזור תימן, וחוקרים מסוימים וגם רב סעדיה גאון השוו אותו לאזור בתימן הנקרא צ'מאר. יש חוקרים הסוברים שהדורם התגורר בתימן, איפה שנמצא כיום אהל אל-הדר.

פירוש השם הדורם הוא האל הדד רם.

## הערות שוליים

קטגוריה:בני יקטן
דרך נוף כרמל

250px|ממוזער|שמאל|תחילת דרך נוף כרמל ליד יער היערנים 
250px|ממוזער|שמאל|שביל נוף הכרמל באזור קרן הכרמל
**דרך נוף כרמל** היא דרך נופית סלולה בכורכר בהר הכרמל שאורכה כ־23 ק"מ. הדרך עבירה בימים לא גשומים לכל כלי הרכב. בימים גשומים היא עבירה רק לרכבי שטח.

תחילת הדרך ביער היערנים על כביש 7212 בעיר נשר ליד סימן הק"מ השלישי. זוהי הנקודה הצפונית ביותר של הדרך. סופה בקרן הכרמל והיא הנקודה הדרומית ביותר. חלק הדרך מיער היערנים כק"מ מזרחה עובר בשטחה המוניציפלי של נשר.

לאורך הדרך נמצאים תצפיות נוף ואטרקציות למטיילים. בתחילת הדרך נמצא חניון יער היערנים הכולל שולחנות פיקניק וגם ברזי מים. בהמשך נמצא חניון שבילי רון לזכרם של אלוף-משנה אביאל רון וילדיו עופר וענת שנרצחו בפיגוע בפיגוע במסעדת מצה בשנת 2002. לאחריו מצפור מיכל סיטון מקריית טבעון שהוקם לזכרה לאחר שנהרגה ב-2007 בדרך לחופשה בסיני.

לאחר התצפית אנדרטה לזכרו של הטייס מוטי שרון שנהרג בתאונת מסוק ב-1988 בעת הצבת אבן גבול מספר 51. הדרך מסתיימת במצפה עופר שבו מגדל לגילוי שריפות. מצפור נוסף על הדרך הוא מצפור טייסת העמק שצופה אל בסיס רמת דוד ועמק יזרעאל לזכרו של הנווט ליאור הררי שנהרג בתאונת אימונים במרץ 2007. באזור המצפור קיים חניון פיקניקים.

לאורף הדרך בעונות הפריחה סתיו, חורף ואביב, פרחים האופייניים לכרמל כגון כלניות מצויות, רקפות, נוריות, סוגי סחלבים וצבעונים. בחורש עצי אלון קטלב וצמחייה האופיינית לחורש ים-תיכוני.

## גלריית תמונות

## קישורים חיצוניים

* דרך נוף כרמל, באתר טיולי

## הערות שוליים

קטגוריה:הכרמל
קטגוריה:דרכי נוף
קטגוריה:נשר (עיר): גאוגרפיה
רשות ניקוז ונחלים ערבה

**רשות ניקוז ונחלים ערבה** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בערבה ודרום הנגב. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת חבל אילות, חנן גינת. המנהל הכללי הוא אורן קורין. שטח הרשות הוא 4.9 מיליון דונם (4,900 קמ"ר), והיא השנייה בגודלה בארץ, אחרי רשות ניקוז ונחלים שקמה בשור. הנחל המרכזי בשטח הרשות הוא נחל הערבה. נחלים נוספים הם ביתרון, בת שבע, חולית, יהב, כרמה וצופר.

בשנת 2021 תקציב רשות הניקוז עמד על כ-43 מיליון שקלים חדשים.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

## רשויות מקומיות בשטח הרשות
* **ערים:** אילת
* **מועצות אזוריות:** כלל המועצות חבל אילות וערבה תיכונה וחלק משטחן של מועצות אזוריות רמת הנגב ותמר

## קישורים חיצוניים
* 

## הערות שוליים

קטגוריה:אילת
קטגוריה:מועצה אזורית הערבה התיכונה
קטגוריה:מועצה אזורית חבל אילות
קטגוריה:מועצה אזורית רמת הנגב
קטגוריה:מועצה אזורית תמר
ערבה
קטגוריה:הנגב: ארגונים ועמותות
דקלה (דמות מקראית)

**דִּקְלָה** הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, אֲבִימָאֵל, עוֹבָל, שְׁבָא, אוֹפִר (אופיר), חֲוִילָה ויוֹבָב.

דקלה, ככל הנראה התגורר כמו שאר אחיו בערב ובעיקר באזור תימן. יש חוקרים מסוימים שהעידו על מקום בתימן בשם דקלה.

השם דקלה מגיע מעץ הדקל.

## הערות שוליים

קטגוריה:בני יקטן
עובל

**עוֹבָל** או **עֵיבָל** הוא דמות מקראית. בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, אֲבִימָאֵל, שְׁבָא, אוֹפִר (אופיר), חֲוִילָה ויוֹבָב.

בפרשת תולדות בני נח בספר בראשית נקרא **עוֹבָל**, ובמקבילה בדברי הימים נקרא **עֵיבָל**.

עובל, ככל הנראה התגורר כמו שאר אחיו בערב ובעיקר באזור תימן. יש חוקרים מסוימים הסוברים שעובל התגורר בין צנעא לאל-חדידה.

לא יודעים מה פירוש השם עובל ועיבל.

## הערות שוליים

קטגוריה:בני יקטן
אברהם רפאל קורייאט

**אברהם רפאל קורייאט** (1730 – ספטמבר 1805) היה דיין במוגדור שבמרוקו ובליבורנו שבאיטליה, מחבר הספר "זכות אבות".

## ביוגרפיה
אברהם קורייאט נולד בטיטואן שבמרוקו לרבי יהודה, מדייני המקום ונצר לשושלת רבנים שפעלה במרוקו. למד מאביו תורה ואף החשיב אותו למורו ורבו.

נשא לאישה את בתו של רבי משה הכהן, חתנו של רבי כליפא בן מלכא. בשנת ה'תקמ"ז (1787) עבר עם משפחתו אל העיר מוגדור וכיהן שם כדיין. בשנת ה'תקנ"ו (1796) אנו מוצאים אותו בליבורנו שבאיטליה כאחד מדייני ורבני המקום. אחיו יצחק קורייאט כיהן אף הוא כדיין במקום. בליבורנו פגש בו רבי אברהם כלפון והביא בספרו פסקים ודברי תורה ששמע מפיו. סופר עליו ששקד בתורה אף על פי שהיה עני.

רבי אברהם חיבר את הספר "זכות אבות" הכולל: שו"ת בענייני חושן משפט - פרי פעילתו המשפטית כדיין, מעט מחידושי אביו, הערות על ביאורי רבי אליהו מזרחי לרש"י על התורה, ודרשות. רבי שמואל הכהן, אחי אשתו ודיין ומשורר בליבורנו, הגיה את ספרו "זכות אבות" ובראש הספר כתב הקדמה אודות המחבר. בין שאר התארים הוא כינה אותו, כפי שכינוהו גם רבני ליבורנו המסכימים, בתואר "המקובל האלהי", ואף צירף שיר לכבודו. הספר יצא לאור בפיזה תקע"ב.

העידו עליו שהיה מתוודה כל לילה בקול בכיה ובדמע.

כשנה לפני מותו חווה צער כפול בפטירת בנו רבי משה ואחיו רבי יצחק. רבי אברהם נפטר ב-י"א בחשון ה'תקס"ו (ספטמבר 1805).

### משפחתו
לרבי אברהם נולדו שני בנים ובת:
* רבי יהודה - מקובל ומחבר הספר "מאור ושמש" (ליבורנו, תקצ"ט). היה רבו המובהק של אחיינו רבי אליהו בן אמוזג.
* רבי משה - נפטר צעיר לימים.
* קלרה - אשת רבי אברהם בן אמוזג, בנם הוא רבי אליהו בן אמוזג.

## קישורים חיצוניים
* 
* 
* 
* 

## הערות שוליים

קטגוריה:ליבורנו: רבנים
קטגוריה:רבנים מרוקאים
קטגוריה:אסואירה: רבנים
קטגוריה:מחברי ספרי שו"ת
קטגוריה:נפטרים ב-1805
דייגו קרלוס

**דייגו קרלוס סנטוס סילבה** (בפורטוגזית: **Diego Carlos Santos Silva**; נולד ב-15 במרץ 1993) הוא כדורגלן ברזילאי המשחק בעמדת הבלם בקומו, בהשאלה מפנרבחצ'ה.

## קריירת מועדונים
דייגו קרלוס החל את קריירת הבוגרים שלו במדי דספורטיבו ברזיל בעונת 2012/2013.

ב-1 בינואר 2013 עבר בהשאלה לסאו פאולו. בתחילת עונת 2013/2014 הושאל לפאולסיטה. מאוחר יותר הושאל למדוריירה וחזר לקבוצתו לאחר חודש.

ב-2 ביולי 2014 נמכר לאשטוריל והושאל לפורטו בספטמבר 2019, אך שיחק רק בקבוצת המילואים של המועדון ושותף ב-19 משחקים.

ב-יוני 2016 חתם בנאנט לחמש שנים עבור שני מיליון אירו.

ב-31 במאי 2019 חתם בסביליה לחמש שנים עבור 15 מיליון אירו. בעונת 2019/2020 בליגה האירופית לקח חלק בזכייתה של סביליה בתואר.

ב-26 במאי 2022 חתם באסטון וילה מהפרמייר ליג. ב-5 באוגוסט ערך הופעת בכורה בהפסד 0–2 לבורנמות'.

ב-21 בינואר 2025 חתם בפנרבחצ'ה.

## קריירת נבחרות
ב-3 בנובמבר 2020 זומן לנבחרת ברזיל לצמד משחקי מוקדמות מונדיאל 2022 מול נבחרת ונצואלה ונבחרת אורוגוואי בשל פציעותיהם של אדר מיליטאו ורודריגו קאיו.

## תארים
* הליגה האירופית: 2019/2020

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני סאו פאולו
קטגוריה:כדורגלני אשטוריל
קטגוריה:כדורגלני נאנט
קטגוריה:כדורגלני סביליה
קטגוריה:כדורגלני אסטון וילה
קטגוריה:כדורגלני פנרבחצ'ה
קטגוריה:ספורטאים ברזילאים בפורטוגל
קטגוריה:ספורטאים ברזילאים בצרפת
קטגוריה:ספורטאים ברזילאים בספרד
קטגוריה:ספורטאים ברזילאים באנגליה
קטגוריה:ספורטאים ברזילאים בטורקיה
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
קטגוריה:כדורגלני קומו
קטגוריה:ברזילאים שנולדו ב-1993
דן פסח

**דן (דני) פסח** הוא קצין צה"ל בדימוס דרגת תת-אלוף. שירת כטייס מסוקים וכטייס קרב בחיל האוויר, פיקד על בסיס נבטים ועל בסיס חצרים.

## ביוגרפיה
פסח שירת כטייס בחיל האוויר. במחצית הראשונה של שנות השישים עבר קורס טיסה במסוקים בבית הספר לטיסה של צבא ארצות הברית בפורט ראקר שבאלבמה. הוא הוכשר כטייס סופר פרלון ושירת כקצין ההדרכה הראשון של טייסת 114 שהוקמה ב-1966. במלחמת ששת הימים השתתף בפעולות חילוץ וסיוע, והיה ממחלצי מפקד טייסת 116 יהונתן שחר שמטוסו הופל בגזרה המצרית. לאחר המלחמה השתתף בחילוץ הנפגעים מטיבוע המשחתת אילת. במבצע הלם ב-1968, חילץ מעומק מצרים את כוח סיירת צנחנים בפיקודו של מתן וילנאי.

בהמשך שירותו שירת כטייס סקייהוק, הוא שימש סגן מפקד טייסת 115 במלחמת ההתשה. בתחילת 1973 מונה למפקדה הראשון של טייסת 140 שהוקמה כטייסת קרב וטייסת קורס האימון המבצעי שהפעילה מטוסי סקייהוק. הוא שימש מדריך ראשי בבית הספר לטיסה, סגן מפקד בסיס עציון, מפקד בסיס נבטים, מפקד בסיס חצרים, מפקד היחידה לשיתוף פעולה וראש מטה פיקוד הצפון.

מכתב שכתב למשורר יהונתן גפן, הופיע בספר "על הקרשים" מאת גפן, שבו הביע פסח את הערכתו להופעה של גפן אל מול היחידה שפיקד עליה פסח.

לאחר שחרורו מצה"ל שימש מנהל מפעל של חברת עלית בנצרת עילית ומנהל פרויקטים בקבוצת שטראוס. למשך תקופה קצרה בסוף 2003 כיהן כמנהל תיכון בליך ברמת גן.

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס חצרים
קטגוריה:מפקדי בסיס נבטים
קטגוריה:ראשי מטה פיקוד הצפון
קטגוריה:מנהלי בתי ספר ישראלים
קטגוריה:תתי-אלופים בחיל האוויר
קטגוריה:מפקדי היחידה לשיתוף פעולה
קטגוריה:ישראלים שנולדו במאה ה-20
רשות נחל וניקוז שורק לכיש

**רשות נחל וניקוז שורק לכיש** היא רשות ניקוז ותאגיד סטטוטורי, אשר אחראית על ניקוז וטיפוח הנחלים בשפלה ובמישור החוף הדרומי. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. שטח רשות נחל וניקוז שורק לכיש הוא כמיליון וחצי דונם שבהם מתגוררים כ-980 אלף איש. הנחלים המרכזיים העוברים בשטח הרשות הם לכיש, שורק, גוברין, האלה ועקרון.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

בשנת 2021 תקציב הרשות עמד על כ-32.6 מיליון ש"ח.

ביקורת רבה נמתחה על רשות הניקוז לאחר הצפות משמעותיות בבסיס חצור של חיל האוויר.

מבין הפרויקטים שקידמה רשות נחל וניקוז שורק לכיש, ניתן למנות את:
* בניית בריכת ניקוז בקיבוץ חולדה.

## רשויות מקומיות בשטח הרשות
* **ערים** – אשדוד, בית שמש, יבנה, ירושלים, נס ציונה, קריית גת, קריית מלאכי, ראשון לציון, רחובות
* **מועצות מקומיות** – אבו גוש, באר יעקב, בני עי"ש, גדרה, גן יבנה, מבשרת ציון, מזכרת בתיה, קריית יערים, קריית עקרון
* **מועצות אזוריות** – באר טוביה, ברנר, גדרות, גזר, גן רווה, חבל יבנה, יואב, לכיש, מטה יהודה, נחל שורק, שפיר

## קישורים חיצוניים
* 

## הערות שוליים

שורק לכיש
קטגוריה:אשדוד
קטגוריה:בית שמש
קטגוריה:יבנה
קטגוריה:באר יעקב
קטגוריה:מבשרת ציון
קטגוריה:אבו גוש
קטגוריה:קריית יערים
קטגוריה:קריית עקרון
קטגוריה:מזכרת בתיה
קטגוריה:גדרה
קטגוריה:גן יבנה
קטגוריה:נס ציונה
קטגוריה:קריית מלאכי
קטגוריה:קריית גת
קטגוריה:ירושלים: ארגונים
קטגוריה:מועצה אזורית ברנר
קטגוריה:מועצה אזורית גדרות
קטגוריה:מועצה אזורית באר טוביה
קטגוריה:מועצה אזורית גזר
קטגוריה:מועצה אזורית גן רווה
קטגוריה:מועצה אזורית חבל יבנה
קטגוריה:מועצה אזורית יואב
קטגוריה:מועצה אזורית נחל שורק
קטגוריה:מועצה אזורית מטה יהודה
קטגוריה:מועצה אזורית לכיש
קטגוריה:מועצה אזורית שפיר
קטגוריה:ראשון לציון
יובב (דמות מקראית)

**יוֹבָב** הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ואֲבִימָאֵל.

יובב, ככל הנראה התגורר כמו שאר אחיו בערב ובעיקר באזור תימן.

אין הרבה הצעות לפירוש שמו של יובב. יש חוקרים מסוימים שאומרים שפירוש השם הוא התכונן לקרב, וחוקרים אחרים סוברים שפירוש השם הוא הריע.

## הערות שוליים

קטגוריה:בני יקטן
אוזל

**אוּזָל** הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אֲבִימָאֵל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.

אוזל הוא ככל הנראה שם של קבוצה אתנית או שם של אזור גאוגרפי.

## הערות שוליים

קטגוריה:בני יקטן
אבימאל

**אֲבִימָאֵל** הוא דמות מקראית. הוא בנו של יקטן ואחיהם של 12 אחיו: אַלְמוֹדָד, שָׁלֶף, חֲצַרְמָוֶת, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.

אבימאל, ככל הנראה התגורר כמו שאר אחיו בערב ובעיקר באזור תימן.

פירוש שמו של אבימאל הוא, ככל הנראה, אכן אבי הוא אל.

## הערות שוליים

קטגוריה:בני יקטן